**APSTIPRINĀTA**

 ar Aizupes pamatskolas direktores

 2024. gada 27. novembra rīkojumu Nr. 1-9/24/186

Jelgavas novada Līvbērzes pagastā 2024. gada 27. novembrī

**AIZUPES PAMATSKOLAS**

**KĀRTĪBA, KĀDĀ REĢISTRĒJAMI UN IZSKATĀMI PIETEIKUMI**

**PAR BĒRNU UZŅEMŠANU 1. KLASĒ**

 *Izdoti saskaņā ar Izglītības likuma 17. panta pirmo daļu,*

 *Ministru kabineta 2022. gada 11. janvāra noteikumiem Nr. 11 “Kārtība,*

 *kādā izglītojamie tiek uzņemti vispārējās izglītības programmās un atskaitīti no*

 *tām, kā arī obligātās prasības izglītojamo pārcelšanai nākamajā klasē”*

**I Vispārīgie noteikumi**

1. Kārtība nosaka bērnu (turpmāk – Izglītojamie) reģistrācijas un uzņemšanas kārtību mācību uzsākšanai Jelgavas novada pašvaldības izglītības iestādes – Aizupes pamatskolas (turpmāk – Izglītības iestāde) 1. klasē.
2. Kārtība attiecas uz Izglītojamā likumiskajiem pārstāvjiem (vecākiem, adoptētājiem, audžuģimeni un aizbildņiem (turpmāk – Likumiskais pārstāvis)), kuri vēlas reģistrēt Izglītojamo uzņemšanai Izglītības iestādes 1. klasē.
	1. Viens no Likumiskajiem pārstāvjiem piesaka Izglītojamo pamatizglītības ieguves uzsākšanai 1. klasē tajā kalendārajā gadā, kurā Izglītojamajam aprit 7 gadu vecums.
	2. Izglītojamais var uzsākt pamatizglītības ieguvi vienu gadu agrāk vai vienu gadu vēlāk, atkarībā no veselības stāvokļa un psiholoģiskās sagatavotības, saskaņā ar Likumiskā pārstāvja vēlmēm un ģimenes ārsta atzinumu.
	3. Šajā kārtībā noteiktie mēneši un datumi attiecas uz katru kārtējo gadu.
	4. Izglītības iestāde nodrošina Likumiskajiem pārstāvjiem iespēju saņemt informāciju par tās īstenotajām izglītības programmām, klašu skaitu un pieļaujamo maksimālo izglītojamo skaitu klasē.

**II Izglītojamo uzņemšanas kārtība mācību uzsākšanai 1. klasē**

1. Izglītojamos 1. klasē uzņem šādā prioritārā secībā:
	1. uzņem Izglītojamos, kuri ir bāreņi un bez vecāku gādības palikuši bērni, ja Izglītības iestāde ir tuvākā izglītības iestāde viņu deklarētajai dzīvesvietai;
	2. uzņem Izglītojamos, kuri Izglītības iestādē apguvuši pirmsskolas izglītības programmu un kuru deklarētā dzīvesvieta kopā ar vienu no Likumiskajiem pārstāvjiem ir reģistrēta Jelgavas novada administratīvajā teritorijā;
	3. uzņem Izglītības iestādē strādājošu darbinieku bērnus neatkarīgi no deklarētās dzīvesvietas;
	4. uzņem Izglītojamos pieteikumu reģistrācijas kārtībā, kuru deklarētā dzīvesvieta kopā ar vienu no Likumiskajiem pārstāvjiem ir reģistrēta Jelgavas novada administratīvajā teritorijā vismaz 3 mēnešusun Izglītības iestāde ir tuvākā izglītības iestāde deklarētajai dzīvesvietai, un Izglītības iestādē mācās Izglītojamā brālis vai māsa, kuri ir deklarēti Jelgavas novada administratīvajā teritorijā;
	5. uzņem Izglītojamos pieteikumu reģistrācijas kārtībā, kuru deklarētā dzīvesvieta kopā ar vienu no Likumiskajiem pārstāvjiem ir reģistrēta Jelgavas novada administratīvajā teritorijā vismaz 3 mēnešus un Izglītības iestāde ir tuvākā izglītības iestāde deklarētajai dzīvesvietai;
	6. uzņem Izglītojamos pieteikumu reģistrācijas kārtībā, kuru deklarētā dzīvesvieta kopā ar vienu no Likumiskajiem pārstāvjiem ir reģistrēta Jelgavas novada administratīvajā teritorijā vismaz 3 mēnešus;
	7. uzņem Izglītojamos pieteikumu reģistrācijas kārtībā no citām pašvaldībām.

**III Izglītojamo reģistrēšanas kārtība mācību uzsākšanai 1. klasē**

1. Pieteikšanās uzņemšanai 1. klasē tiek uzsākta marta pirmajā darba dienā no plkst. 8.00 un tiek pabeigta līdz tiek nokomplektēta/tas klase/s.
2. Lai Izglītojamo pieteiktu uzņemšanai Izglītības iestādē, viens no Likumiskajiem pārstāvjiem nosūta pieteikumu (1. pielikums), parakstītu ar drošu elektronisko parakstu, uz Izglītības iestādes e-pasta adresi - aizupespsk@jelgavasnovads.lv vai iesniedz pašrocīgi parakstītu pieteikumu (1. pielikums) Izglītības iestādes lietvedībā.
3. Pieteikuma veidlapa ir pieejama Jelgavas novada pašvaldības mājaslapā (www.jelgavasnovads.lv).

11. Pieteikumā norāda:

11.1. izglītojamā vārdu, uzvārdu, personas kodu un dzimšanas datumu;

11.2. likumiskā pārstāvja un Izglītojamā deklarētās dzīvesvietas un faktiskās dzīvesvietas adresi;

11.3. atbilstošo izglītības programmas nosaukumu un kodu;

11.4. e-pastu, uz kuru Izglītības iestāde var nosūtīt paziņojumu par Izglītojamā uzņemšanu vai neuzņemšanu.

1. Izglītojamie uz vietu 1. klasē tiek reģistrēti izglītojamo reģistrā (turpmāk – Reģistrs) pieteikumu iesniegšanas secībā.
2. Klases komplektācija Izglītojamo uzņemšanai notiek katru gadu no 1. aprīļa līdz 10. aprīlim, kad klases Izglītojamo sarakstu apstiprina ar Izglītības iestādes direktora rīkojumu. Ja klasē ir brīva vieta, tad Izglītojamo uzņemšana var notikt arī mācību gada laikā un brīvo vietu piedāvā rindas kārtībā nākamajam Izglītojamajam atbilstoši Kārtības noteikumiem.
3. Izglītības iestādei ir tiesības pārliecināties par pieteikumā minēto ziņu patiesumu.
4. Izglītības iestāde līdz 10. aprīlim pārbauda, vai pieteikumā norādītā Izglītojamā un Likumiskā pārstāvja deklarētā dzīvesvietas adrese atbilst Iedzīvotāju reģistra datiem.
5. Ja saskaņā ar Iedzīvotāju reģistra datiem Izglītojamam deklarētā dzīvesvieta vairs neatrodas Jelgavas novada administratīvā teritorijā, tad izglītības iestāde veic izmaiņas pieteikumu reģistrā atbilstoši noteikumu 7. punktam.
6. Izglītības iestāde līdz 10. aprīlim nosūta Likumiskajam pārstāvim paziņojumu par Izglītojamā uzņemšanu vai neuzņemšanu 1. klasē.
7. Pēc Izglītības iestādes paziņojuma saņemšanas par Izglītojamā iekļaušanu nākamā mācību gada 1. klašu pretendentu sarakstā Likumiskais pārstāvis 10 kalendāro dienu laikā iesniedz Izglītības iestādei iesniegumu par Izglītojamā uzņemšanu Izglītības iestādes 1. klasē vai par atteikumu.
8. Ne vēlāk kā līdz 25.augustam Likumiskais pārstāvim pievieno iesniegumam:
	1. izziņas kopiju par pirmsskolas izglītības programmas apguvi un bērna sasniegumu aprakstu;
	2. izglītojamā medicīnisko karti (veidlapa Nr. 026/u);
	3. pedagoģiski medicīniskās komisijas atzinumu par izglītojamam ar speciālām vajadzībām atbilstošāko izglītības programmu, pedagoģiski medicīniskās komisijas, izglītības un skolu vai klīniskā un veselības psihologa, logopēda, skolotāja logopēda vai speciālā pedagoga atzinumu par izglītības programmas apguvē nepieciešamajiem atbalsta pasākumiem (ja attiecināms).

Aizupes pamatskolas direktore Amanda Siliņa